Lambang Ika, Kita Gabos

An Lambang Ika, Kita Gabos sarong libro nin mga katiriponan kan piling osipon ni Karel Čapek na ipigpalis sa tataramon na Bikol kan pirang Bikolanong mga parasurat. An mga editor kaini, iyo sinda Kristian Sendon Cordero, Paz Verdades M. Santos, asin man si Jaroslav Olša, Jr. Ipigpublikar ini kan taon 2017, sa irarom kan Ateneo de Naga University Press. Si Kristian Sendon Cordero man giraray an nagtau nin introduksyon para sa librong ini na igwa nin titulong "Minabulos, Minabalos". Igdi nya naunambitan an espwerso kan mga Bikolanong parasurat asin parakurit na padagos sa paghaman nin mga siring na libro dawa dai nin gayung suporta gikan sa akademya asin man sa lokal na gobyerno. An sabi nya, "Anuman pati, nagpapadagos man giraray an pagsurat asin dawa ngani maluya pa man giraray an suporta kan kadaklan sa akademya asin kan mga yaon sa lokal na gobyerno, dawa dikit pa man giraray an nagkakaigwang pagkakataon na magbasa asin sustentuhan an siring na gawi nin pagbasa sa mga tataramon na Bikolnon, yaon man gilayon an magkakapirang mga parasurat asin mga pintor-artista(asin dakul sinda sa antolohiyang ini) na dai nagduwa-duwa na magdakit asin magkurit tanganing an babasahon na ini magin orog katotoo siring sa kapot mong libro." (Cordero, 2017)

Laog kan Libro

Toltolan 
*Lambang Ika, Kita Gabos, Cordero, Kristian, S., Santos, Paz Verdades, M., Ateneo de Naga University Press, 2017

Panluwas na Takod 

Literaturang Bikolnon